wannaphong/clean_thaiwikipedia huggingface dataset:
# ทาจิกาวะ
ทาจิกาวะ  เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น  ทาจิกาวะมีจำนวนประชากรประมาณ 184,383 คน 93,428 หลังคาเรือน มีความหนาแน่นของประชากร 7,600 คนต่อตารางกิโลเมตร มีขนาดพื้นที่ทั้งสิ้น  จัดตั้งขึ้นเป็นเทศบาลนครเมื่อวันที่ 1 ธันวาคม ค.ศ. 1940

สถานที่สำคัญในทาจิกาวะคือ สวนอนุสรณ์โชวะ สวนสาธาณะที่สร้างขึ้นเพื่อเป็นอนุสรณ์ในการเฉลิมฉลองการครองสิริราชสมบัติครบ 50 ปี ของสมเด็จพระจักรพรรดิโชวะ บนพื้นที่ซึ่งเดิมเป็นที่ตั้งท่าอากาศยานทาจิกาวะ

 ภูมิศาสตร์ 
ทาจิกาวะตั้งอยู่บนที่ราบสูงมูซาชิโนะทางตะวันตกของโตเกียว ห่างจากใจกลางกรุงโตเกียวไปทางทิศตะวันตกประมาณ 40 กิโลเมตร มีแม่น้ำทามะไหลผ่านระหว่างทาจิกาวะและนครฮิโนะที่อยู่ติดกัน มีทามางาวะ-โจซูอิ (ทางระบายน้ำทามางาวะ) ไหลผ่านทางทิศเหนือของเมือง

 เทศบาลโดยรอบ 
 มหานครโตเกียว
 นครคูนิตาจิ
 นครฮิโนะ
 นครอากิชิมะ
 นครโคกูบุนจิ
 นครมูซาชิมูรายามะ
 นครฮิงาชิยามาโตะ
 นครโคไดระ
 นครฟุซซะ

 ภูมิอากาศ 
ทาจิกาวะมีภูมิอากาศแบบอบอุ่นชื้น (เคิพเพิน Cfa) มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในทาชิคาวะอยู่ที่ 13.9 °C ปริมาณน้ำฝนรายปีเฉลี่ยอยู่ที่ 1,647 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 25.4 °C และต่ำสุดในเดือนมกราคมที่ประมาณ 2.4 °Cข้อมูลภูมิอากาศทาจิกาวะ

 ประชากร 
จากข้อมูลสำมะโนของญี่ปุ่นสถิติประชากรทาจิกาวะ ประชากรของทาจิกาวะเพิ่มขึ้นอย่างต่อเนื่องในศตวรรษที่ผ่านมา

 การเมืองการปกครอง 
thumb|ศาลาว่าการนครทาจิกาวะ
ทาจิกาวะมีการปกครองในรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และสภานครซึ่งเป็นสภาเดี่ยวมีสมาชิก 28 คน ทาจิกาวะเป็นเขตเลือกตั้งที่ให้สมาชิกสภามหานครโตเกียวจำนวน 2 ที่นั่ง ในแง่ของการเมืองระดับชาติ ทาจิกาวะเป็นส่วนหนึ่งของเขตเลือกตั้งโตเกียวที่ 21 ในการเลือกตั้งสภาผู้แทนราษฎรแห่งรัฐสภาญี่ปุ่น

 การขนส่ง 
 รถไฟ 
 20px บริษัทรถไฟญี่ปุ่นตะวันออก: สายหลักชูโอ
 สถานี:  
 20px บริษัทรถไฟญี่ปุ่นตะวันออก: สายโอเมะ
 สถานี: ทาจิกาวะ –  
 20px บริษัทรถไฟญี่ปุ่นตะวันออก: สายนัมบุ
 สถานี: ทาจิกาวะ –  
 20px รถไฟเซบุ: สายไฮจิมะ
 สถานี:  –  – 
 15px ทามะโมโนเรล
 สถานี:  –  –  –  –  –  – 

 ทางหลวง 
ทาจิกาวะไม่มีทางหลวงแผ่นดินหรือทางด่วนสายใดผ่าน

 สิ่งที่น่าสนใจในท้องถิ่น 
right|thumb|250px|สวนอนุสรณ์โชวะ

 สวนอนุสรณ์โชวะ สถานที่พักผ่อนหย่อนใจและสันทนาการที่ดูแลโดยรัฐบาล มีพื้นที่ 1.49 ตารางกิโลเมตร เคยเป็นส่วนหนึ่งของฐานทัพอากาศทาจิกาวะซึ่งตั้งอยู่ในนครทาจิกาวะและนครอากิชิมะที่อยู่ใกล้เคียง
 

 เมืองพี่น้อง 
  แซนเบอร์นาดีโน (San Bernardino) รัฐแคลิฟอร์เนีย สหรัฐ ตั้งแต่ 23 ธันวาคม ค.ศ. 1959
# แม่น้ำฆาฆรา
แม่น้ำฆาฆรา หรือ แม่น้ำกานาลี หรือ แม่น้ำเการีอาลา เป็นแม่น้ำในประเทศอินเดีย ประเทศเนปาลและประเทศจีน มีต้นน้ำอยู่บนที่ราบสูงทิเบต ใกล้ทะเลสาบมานาซาโรวาร์ (Lake Manasarovar) ไหลไปทางใต้ผ่านเทือกเขาหิมาลัย ในประเทศเนปาล เข้าสู่รัฐอุตตรประเทศ ประเทศอินเดีย แล้วไหลไปทางตะวันออกเฉียงใต้ ลงสู่แม่น้ำคงคา ใกล้เมืองฉะประ
# โอลิโกเดนโดรไซต์
โอลิโกเดนโดรไซต์  เป็นเซลล์ค้ำจุนหรือเซลล์เกลียชนิดหนึ่งซึ่งสามารถพบได้ในระบบประสาทส่วนกลาง

 หน้าที่  
โอลิโกเดนโดรไซต์ทำหน้าที่สร้างเยื่อหุ้มไมอีลิน (myelin sheath) หุ้มแอกซอน (axon) ของเซลล์ประสาท เพื่อเป็นฉนวนปกป้องการรั่วไหลของกระแสประสาท ช่วยปกป้องใยประสาท และทำให้เกิดการส่งสัญญาณประสาทได้รวดเร็วขึ้น พบได้เฉพาะในระบบประสาทส่วนกลาง (ในระบบประสาทรอบนอกเซลล์ที่ทำหน้าที่สร้างเยื่อหุ้มไมอีลินคือชวานเซลล์ (Schwann cell)) โดยเซลล์เกลียชนิดนี้แตกต่างจากชวานเซลล์ในระบบประสาทรอบนอกตรงที่ โอลิโกเดนโดรไซต์ 1 เซลล์ จะมีระยางค์ส่งไปห่อหุ้มแอกซอนของใยประสาทได้หลายเส้นhttp://blustein.tripod.com/Oligodendrocytes/oligodendrocytes.htm
 ภาพเพิ่มเติม 

 เซลล์เกลียขนิดอื่นๆ 
 เซลล์อีเพนไดมอล
 แอสโทรไซต์
 ไมโครเกลีย
 เรเดียลเกลีย
 เซลล์ชวานน์
 เซลล์แซทเทลไลท์
 อ้างอิง
# เซลล์อีเพนไดมอล
เซลล์อีเพนไดมอล  เป็นเซลล์ค้ำจุนหรือเซลล์เกลียชนิดหนึ่งซึ่งพบได้ในระบบประสาท โดยพบเป็นเยื่อบุที่โพรงสมองและโพรงของไขสันหลังhttp://www.britannica.com/EBchecked/topic/189483/ependymal-cell 
thumb|350 px|เซลล์อีเพนไดมอล
 ลักษณะ 
เซลล์อีเพนไดมอลเป็นเซลล์เยื่อบุที่มีรูปทรงเป็นรูปลูกบาศก์ (cuboidal shape) เรียงตัวกันเป็นแผ่นอยู่บนฐาน (basement membrane) ที่ด้านบนของเซลล์หรือส่วนยอดของเซลล์จะพบเส้นขนเล็กๆ (cilia) ทำหน้าที่ในการโบกพัดน้ำเลี้ยงสมองและไขสันหลัง (cerebrospinal fluid ,CSF) ซึ่งบรรจุอยู่ในโพรงสมองและโพรงไขสันหลัง
 หน้าที่ 
นอกจากช่วยให้เกิดการไหลของน้ำเลี้ยงสมองและไขสันหลังแล้ว ยังมีส่วนร่วมในกระบวนการดูดซึมสารต่าง ๆ เช่น สารอาหารเข้าสู่เนื้อเยื่อสมองและไขสันหลังอีกด้วย
 รูปภาพเพิ่มเติม 

 เซลล์เกลียขนิดอื่นๆ 
 ไมโครเกลีย
 แอสโทรไซต์
 โอลิโกเดนโดรไซต์
 เรเดียลเกลีย
 เซลล์ชวานน์
 เซลล์แซทเทลไลท์
# ไมโครเกลีย
ไมโครเกลีย  เป็นเซลล์ค้ำจุนหรือเซลล์เกลียชนิดหนึ่งซึ่งพบได้ในระบบประสาท ซึ่งมันมีบทบาทสำคัญในระบบประสาทส่วนกลาง (central nervous system) http://www.jneuroinflammation.com/content/1/1/14/ คือ ทำหน้าที่เสมือนเป็นส่วนหนึ่งของระบบภูมิคุ้มกันในระบบประสาทส่วนกลาง คล้ายกับพวกมาโครฟาจ (macrophage) หรือ ฟาโกไซต์ (phagocyte) ในการจับกินเซลล์ที่ได้รับบาดเจ็บ หรือของเสียต่างๆที่เกิดขึ้นจากการที่เซลล์ถูกทำลาย
thumb|350 px|ไมโครเกลีย
 แหล่งที่สร้าง 
เซลล์ไมโครเกลียเป็นเซลล์ที่พัฒนามาจากในไขกระดูก (bone marrow) โดยฮีมาโตพอยติคสเตมเซลล์ซึ่งเป็นเซลล์ตั้งต้นของเซลล์เม็ดเลือดทั้งหลาย  ในระหว่างที่มีกระบวนการสังเคราะห์เกิดขึ้น สเตมเซลล์บางเซลล์ได้มีการเปลี่ยนรูปร่างเป็นโมโนไซต์ และออกจากไขกระดูกเข้าสู่สมอง และได้มีการพัฒนารูปร่างเป็นไมโครเกลียต่อไป
 ภาพเพิ่มเติม 

 เซลล์เกลียขนิดอื่นๆ 
 เซลล์อีเพนไดมอล
 แอสโทรไซต์
 โอลิโกเดนโดรไซต์
 เรเดียลเกลีย
 เซลล์ชวานน์
 เซลล์แซทเทลไลท์
 อ้างอิง
# เต่ามาตามาตา
เต่ามาตามาตา  เป็นสัตว์เลื้อยคลานจำพวกเต่าชนิดหนึ่ง ในวงศ์เต่าคองู (Chelidae) จัดเป็นเต่าเพียงชนิดเดียวเท่านั้นที่อยู่ในสกุล Chelus 

โดยคำว่า "Mata mata" ที่เป็นชื่อสามัญนั้น มาจากภาษาสเปนแปลว่า "ฆ่ามัน ฆ่ามัน" จัดว่าเป็นเต่าชนิดหนึ่งที่หากินและอาศัยอยู่ในน้ำตลอดเวลา มีรูปร่างแปลกตา นับว่าเป็นนักพรางตัวเข้ากับได้ดีเยี่ยมชนิดหนึ่ง เพราะมีรูปร่างและสีสันกลมกลืนกับธรรมชาติมาก เต่ามาตามาตามีส่วนหัวที่แบนแผ่เป็นรูปสามเหลี่ยมขนาดใหญ่ และผิวหนังขรุขระและมีติ่งเนื้อล้อมรอบทำหน้าที่รับความรู้สึกและตรวจสอบการกระเพื่อมของน้ำ กระดองกว้างและแบนราบมีสันขนาดใหญ่ 3 สัน เรียงตามความยาวของกระดอง ที่เมื่ออยู่ในน้ำแล้วมองดูเหมือนก้อนหิน หรือเปลือกไม้ หรือใบไม้มากกว่า และมีจมูกที่มีความยาวคล้ายหลอด คอยาวเหมือนงู ซึ่งทั้งหมดใช้สำหรับการพรางตัวให้เข้ากับสภาพแวดล้อมใต้พื้นน้ำ เพื่อรอดักซุ่มเหยื่อ ซึ่งได้แก่ ปลา โดยเต่ามาตามาตาจะอยู่นิ่ง ๆ อ้าปากรอปลาที่ผ่านเข้ามาในระยะของปาก จะกินปลาด้วยการดูดเข้าไปหน้า 355, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0 รวมถึงกินสัตว์อย่างอื่นได้ด้วย เช่น ครัสเตเชียน, สัตว์ครึ่งบกครึ่งน้ำ ตลอดจนสัตว์ปีกและสัตว์เลี้ยงลูกด้วยนมขนาดเล็ก

เต่ามาตามาตา โตเต็มที่ได้ถึง 50 เซนติเมตร น้ำหนักกว่า 20 กิโลกรัม นับเป็นเต่าน้ำที่มีขนาดใหญ่อีกชนิดหนึ่ง กระจายพันธุ์ในแหล่งน้ำจืดของทวีปอเมริกาใต้ เช่น แม่น้ำโอริโนโก และแม่น้ำแอมะซอน ตั้งแต่ตอนเหนือของประเทศโบลิเวีย, ทางตะวันออกของประเทศเปรู,  ประเทศเอกวาดอร์, ทางตะวันออกของประเทศโคลอมเบีย, ประเทศเวเนซุเอลา, ประเทศกายอานา, ประเทศซูรินาม และเฟรนช์เกียนา รวมถึงตอนเหนือและตอนกลางของประเทศบราซิล มักอาศัยอยู่ในน้ำที่มีสภาพเป็นกรดสูงซึ่งเกิดจากการทับถมของเศษซากพืชต่าง ๆ จนน้ำมีสีคล้ายสีน้ำตาลหรือสีชา มีสารแทนนินสูง มีพฤติกรรมเชื่องช้าเป็น อาศัยอยู่โดดเดียว โดยหากินและอาศัยอยู่ในน้ำตลอดเวลา ยกเว้นเมื่อตัวเมียขึ้นมาวางไข่บนบกเท่านั้น โดยวางไข่บนดินเลนประมาณ 12-28 ฟอง อายุที่พร้อมขยายพันธุ์อยู่ที่ 5 ปี ฤดูการวางไข่อยู่ที่ปลายปีราวเดือนตุลาคม-ธันวาคม ใช้เวลาฟักเป็นตัวประมาณ 208 วัน 

นิยมเลี้ยงเป็นสัตว์เลี้ยง

รูปภาพ
# ยาชา
ยาชา  คือ ยาที่ทาหรือฉีดให้ประสาทชา มักใช้ในการผ่าตัดหรือถอนฟันเป็นต้น

 ประโยชน์ของยาชา 
ยาชานั้นมีคุณูปการต่อวงการแพทย์อย่างมหาศาล ในสมัยโบราณที่การผ่าตัดต้องผ่าตัดสด ๆ โดยไม่มียาชานั้นอาจทำให้คนไข้ทุกข์ทรมานหรือเจ็บปวดจนถึงกับเสียชีวิตได้http://www.dek-d.com/board/view.php?id=1160016 โดยยาชาเป็นยาที่ทำให้เกิดภาวะ ภาวะการหมดสติ (anesthesia) http://www.ahc.umn.edu/rar/anesthesia.html หรือทำให้หมดความรู้สึก ณ บริเวณที่ได้รับยา โดยแตกต่างจากยาบรรเทาปวด (analgesics, painkillers) ตรงที่ยาบรรเทาปวดนั้นช่วยลดความเจ็บปวดโดยไม่ทำให้เกิดการสูญเสียความรู้สึกไป โดยส่วนมากยาชานั้นจะถูกใช้เพื่อความสะดวกในการผ่าตัด ทำให้ผู้ป่วยไม่เกิดความรู้สึกทุกข์ทรมานจากบาดแผลที่เกิดขึ้น ซึ่งภายหลังจากการหมดฤทธิ์ของยาชา ผู้ป่วยจะสามารถกลับมามีความรู้สึกได้เหมือนเดิม
 ประเภทของยาชา 
 ยาชาเฉพาะที่
 ยาชาทั่วไป
 อ้างอิง
# แอสโทรไซต์
แอสโทรไซต์  เป็นเซลล์ค้ำจุนหรือเซลล์เกลียชนิดหนึ่งซึ่งพบได้ในระบบประสาทส่วนกลาง มีรูปร่างคล้ายดาวhttp://wiki.answers.com/Q/What_is_the_function_of_astrocytes_cells ทำหน้าที่คอยควบคุมปริมาณและชนิดของสารต่าง ๆ ที่จะผ่านเข้าออกเซลล์ประสาท
thumb|350 px|แอสโทรไซต์
 หน้าที่ 
แอสโทรไซต์รู้จักกันในอีกชื่อหนึ่งคือเซลล์เกลียลแอสโทรไซติค (astrocytic glial cell) มีรูปทรงคล้ายดาว (star-shaped) เนื่องจากมีระยางค์ยื่นออกไปมากมาย โดยปลายแขนง (foot processes) จะยื่นไปสัมผัสกับหลอดเลือดและเซลล์ประสาทที่อยู่โดยรอบ แอสโทรไซต์ทำหน้าที่เป็น blood brain barrier (BBB) เพื่อคัดกรองสารต่าง ๆ และป้อนให้กับเซลล์ประสาท เช่น ยา หรือ กลูโคส ซึ่งการขนส่งกลูโคสจากระบบไหลเวียนโลหิตผ่านเข้าเซลล์ประสาทจะต้องมีการผ่านแอสโทรไซต์ก่อน กลูโคสที่ถูกส่งมาจะถูกเปลี่ยนไปเป็นไกลโคเจน (glycogen) สะสมไว้ในเซลล์ สำหรับป้อนให้กับเซลล์ประสาทเพื่อเปลี่ยนเป็นพลังงานไว้ใช้

นอกจากนี้แอสโทรไซต์ยังมีหน้าที่สำคัญอีกประการหนึ่งคือ ช่วยลดประมาณสารสื่อประสาท เช่น กลูตาเมต (glutamate) เพื่อป้องกันการตายของเซลล์ประสาท ช่วยในการดูดกลับโพแทสเซียมไอออนที่มีปริมาณมากเกินเนื่องจากการที่เซลล์ประสาทถูกกระตุ้นซ้ำ ๆ

 รูปภาพเพิ่มเติม 

 เซลล์เกลียขนิดอื่นๆ 
 เซลล์อีเพนไดมอล
 ไมโครเกลีย
 โอลิโกเดนโดรไซต์
 เรเดียลเกลีย
 เซลล์ชวานน์
 เซลล์แซทเทลไลท์
 อ้างอิง
# ยาชาเฉพาะที่
ยาชาเฉพาะที่  เป็นยาที่ทำให้เกิดการหมดความรู้สึกเฉพาะที่ (local anesthesia) โดยทั่วไป จุดมุ่งหมายของยาชาประเภทนี้คือการทำให้เกิดอาการชาหรือระงับความเจ็บปวดที่เกิดขึ้นเฉพาะบริเวณที่ต้องการให้หมดความรู้สึก (local analgesic) เท่านั้น ดังนั้น บริเวณอื่นของร่างกายที่ไม่ได้รับยาชาเฉพาะที่ก็จะยังคงสามารถรับความรู้สึกได้ตามปกติ

 การทำงานของยาชา 
ออกฤทธิ์โดยยับยั้งการเปิดปิดของประตูโซเดียมไอออน (sodium voltage-gated ion channel) ทำให้ไม่สามารถสร้างกระแสประสาทได้ บริเวณนั้นๆจึงหมดความรู้สึก และเมื่อสิ้นสุดฤทธิ์ของยาชาก็จะสามารถกลับมามามีความรู้สึกได้ตามปกติ
# เซลล์ชวานน์
เซลล์ชวานน์  ตั้งชื่อตามนักชีววิทยาชาวเยอรมัน เทโอดอร์ ชวานน์ เป็นเซลล์ค้ำจุน (เซลล์เกลีย) ในระบบประสาทรอบนอกhttp://blustein.tripod.com/Schwann_Cells/schwann_cells.htm (peripheral nervous system,PNS) มีหน้าที่เหมือนกับเซลล์โอลิโกเดนโดรไซต์ซึ่งพบในระบบประสาทส่วนกลางคือ สร้างเยื่อไมอีลินเพื่อห่อหุ้มแอกซอนของใยประสาท 
thumb|เซลล์ประสาท
 โอลิโกเดนโดรไซต์ 
เซลล์ชวานน์แตกต่างจากโอลิโกเดนโดรไซต์ตรงที่ เซลล์ชวานน์ 1 เซลล์ สามารถหุ้มปลายประสาทได้เพียง 1 เซลล์เท่านั้น ขณะที่โอลิโกเดนโดรไซต์ 1 เซลล์ สามารถส่งระยางค์ไปหุ้มใยประสาทได้หลายแขนง
 อ้างอิง
# วาลีน
วาลีน  เป็นกรดอะมิโนชนิดที่จำเป็นต่อร่างกายhttp://www.biology.arizona.edu/biochemistry/problem_sets/aa/Valine.html คือ ร่างกายไม่สามารถสร้างเองได้จำเป็นต้องได้รับจากอาหารที่รับประทานเข้าไป วาลีนมีสูตรโครงสร้างทางเคมีคือ HO2CCH(NH2)CH(CH3)2. 
thumb|วาลีน
thumb
 สมบัติ 
วาลีนมีสูตรโมเลกุลเป็น C5H11NO2 และจัดเป็นกรดอะมิโนชนิดที่ไม่ละลายน้ำและมีความหนาแน่นสูงกว่าน้ำ คือ 1.316 g/cm3 และมีจุดหลอมเหลวอยู่ที่ 298 องศาเซลเซียส สามารถพบได้ในอาหารหลายชนิดเช่น ปลา,เนื้อไก่,เมล็ดงา และถั่วเลนทิล เป็นต้น
 กรดอะมิโนจำเป็นชนิดอื่น 
 ไลซีน (lysine) 
 ลิวซีน (leucine) 
 ไอโซลิวซีน (isoleucine) 
 เมตไทโอนีน (methionine) 
 ฟีนิลอะลานีน (phenylalanine) 
 ทรีโอนีน (threonine) 
 ทริปโตแฟน (tryptophan) 
ในเด็กมีเพิ่มอีก 2 ตัว ดังนี้ 
 ฮีสติดีน  (histidine) 
 อาร์จินีน  (arginine) 
 อ้างอิง
# วงศ์เต่าคองู
วงศ์เต่าคองู  เป็นวงศ์ของสัตว์เลื้อยคลานจำพวกเต่าวงศ์หนึ่ง ใช้ชื่อวิทยาศาสตร์ว่า Chelidae

เป็นเต่าที่อยู่ในอันดับย่อย Pleurodira หรือ เต่าที่สามารถเบนหัวไปข้างด้านข้างหรือแนวราบของลำตัวได้ มีลักษณะเด่น คือ มีขอบด้านท้ายของกะโหลกเว้ามาก มีกระดูกพาไรทัลและกระดูกสควาโมซัล ส่วนกระดูกควาดาโทจูกัลลดรูปไป การหุบปากหรือการอ้าขากรรไกรล่างเกิดจากการทำงานของกล้ามเนื้อที่ผ่านไปบนก้านกระดูกพอเทอรีกอยด์ และขากรรไกรติดกับพื้นผิวของก้านกระดูกพอเทอรีกอยด์ซึ่งไม่มีซัยโนเวียลแคปซูล แต่มีท่อคล้ายถุงซึ่งภายในมีของเหลวและเจริญของช่องปากเข้ามาทำหน้าที่ทดแทน กระดองท้องไม่มีกระดูกมีโสพลาสทรอน แต่มีกระดูกพลาสทรอนชิ้นใหญ่เจริญไปเชื่อมต่อกับขอบนอกของกระดองหลังที่มีร่องแบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องมั่นคงและกระดูกอิเลียมไม่มีก้านกระดูกธีเลียล

เต่าในวงศ์นี้มีความยาวของกระดองประมาณ 15 เซนติเมตร จนถึง 50 เซนติเมตร กระดองหลังแบนราบ ส่วนใหญ่เป็นเต่าที่อาศัยและหากินในน้ำจืดเป็นหลัก พบบางชนิดบ้างในน้ำกร่อย ในบางชนิดมีพฤติกรรมฝังตัวอยู่ใต้โคลนในฤดูแล้งคล้ายการจำศีล หลายสกุลมีคอยาวมาก กินอาหารด้วยวิธีการดูด

พบทั้งหมด 10 สกุล (ดูในตาราง) ประมาณ 50 ชนิด กระจายพันธุ์ทั้งในประเทศออสเตรเลีย, เกาะนิวกินี และทวีปอเมริกาใต้ มีหลายชนิดนิยมเลี้ยงกันเป็นสัตว์เลี้ยง เช่น เต่ามาตามาต้า (Chelus fimbriata), เต่าคองู (Chelodina longicollis) เป็นต้นหน้า 355-356, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0
# ลิวซีน
ลิวซีน  คือกรดอะมิโนชนิดหนึ่งซึ่งจัดเป็นกรดอะมิโนจำเป็นที่ร่างกายไม่สามารถ สังเคราะห์ขึ้นเองได้ จึงต้องได้รับจากการรับประทานอาหาร มีสูตรโครงสร้างทางเคมีคือ HO2CCH(NH2)CH2CH(CH3)2
thumb|ลิวซีน
thumb

 สมบัติ 
ลิวซีนมีสูตรโมเลกุลคือ C6H13NO2 และมีความเป็นกรด ภายในโครงสร้างมีหมู่ฟังก์ชัน (functional group) ซึ่งประกอบด้วยหมู่อะมิโน 1 หมู่ และหมู่คาร์บอกซิลอีก 1 หมู่ มีมวลโมเลกุลเท่ากับ 131.17 g/mol
 แหล่งอาหาร 
อาหารที่พบกรดอะมิโนลิวซีนในปริมาณสูงได้แก่ ไข่, ถั่วเหลือง, ปลา, สาหร่ายhttp://nutritiondata.self.com/foods-000082000000000000000.html เป็นต้น ร่างกายมนุษย์ไม่สามารถสังเคราะห์ได้ แต่สำหรับพืช ลิวซีนสามารถสังเคราะห์ได้จา กรดไพรูวิค (pyruvic acid)
 ประโยชน์ 
ลิวซีนมีประโยชน์ในการช่วยควบคุมระดับน้ำตาลในเลือด, มีส่วนเกี่ยวข้องกับกระบวนการการเติบโตและซ่อมแซมส่วนที่สึกหรอของร่างกายอย่างเช่นกระดูก, ผิวหนัง และกล้ามเนื้อ นอกจากนี้ยังถูกใช้ในตับ, เนื้อเยื่อไขมัน (adipose tissue), และเนื้อเยื่อของกล้ามเนื้ออีกด้วย ในเนื้อเยื่อไขมันและกล้ามเนื้อ ลิวซีนจะมีการเปลี่ยนรูปไปเป็นสเตอรอล (sterol)

 กรดอะมิโนจำเป็นชนิดอื่น 
 วาลีน (valine) 
 ไลซีน (lycine) 
 ไอโซลิวซีน (isoleucine) 
 เมตไทโอนีน (methionine) 
 ฟีนิลอะลานีน (phenylalanine) 
 ทรีโอนีน (threonine) 
 ทริปโตแฟน (tryptophan) 
ในเด็กมีเพิ่มอีก 2 ตัว ดังนี้ 
 ฮีสติดีน  (histidine) 
 อาร์จินีน  (arginine)
 อ้างอิง
# ไลซีน
ไลซีน  เป็นกรดอะมิโนชนิดหนึ่งซึ่งจัดเป็นกรดอะมิโนจำเป็น (essential amino acid) ที่ร่างกายไม่สามารถสังเคราะห์เองได้ จำเป็นต้องได้รับจากอาหาร มีสูตรโครงสร้างทางเคมีคือ HO2CCH (NH2) (CH2) 4NH2
thumb|กรดอะมิโนไลซีน
thumb

 สมบัติ 
ไลซีนมีสมบัติเป็นเบสเช่นเดียวกับอาร์จินีน (arginine) และฮิสติดีน (histidine) ภายในโครงสร้างประกอบด้วยหมู่อะมิโน 2 หมู่ และหมู่คาร์บอกซิลอีก 1 หมู่ มีสูตรโมเลกุลคือ C6H14N2O2 ไลซีนเป็นกรดอะมิโนจำเป็นที่ไม่สามารถสังเคราะห์ขึ้นได้ในร่างกายมนุษย์ แต่สำหรับพืชและแบคทีเรีย ไลซีนจะถูกสังเคราะห์ขึ้นจากกรดแอสปาร์ติก (aspartic acid) หรือ แอสปาร์เตท (aspartate)

 แหล่งอาหาร 
ไลซีนพบมากในเนื้อแดง, ปลาซาร์ดีน, ไข่, เนย, ถั่วและนม คนส่วนใหญ่ได้รับกรดอะมิโนปริมาณที่เพียงพอของนี้โดยการรับประทานอาหารที่มีโปรตีนสูง แต่บุคคลบางอย่างเช่นมังสวิรัติ นักเพาะกายหรือนักกีฬาอาจมีความเสี่ยงการขาดไลซีนได้http://www.pharmaguides.com/2012/01/l-lysine.html จึงควรรับประทานอาหารเสริมเพื่อให้ร่างกายได้รับกรดอะมิโนชนิดนี้อย่างเพียงพอ

 กรดอะมิโนจำเป็นชนิดอื่น 
 วาลีน (valine)
 ลิวซีน (leucine)
 ไอโซลิวซีน (isoleucine)
 เมตไทโอนีน (methionine)
 ฟีนิลอะลานีน (phenylalanine)
 ทรีโอนีน (threonine)
 ทริปโตแฟน (tryptophan)
ในเด็กมีเพิ่มอีก 2 ตัว ดังนี้
 ฮีสติดีน (histidine)
 อาร์จินีน (arginine)
# สมเด็จพระราชินีอะลียะฮ์แห่งอิรัก
สมเด็จพระราชินีอะลียะฮ์แห่งอิรัก หรือ เจ้าหญิงอะลียะฮ์ บินต์ อะลีแห่งฮิญาซ (พ.ศ. 2454 - 21 ธันวาคม พ.ศ. 2493) ทรงเป็นเจ้าหญิงอาหรับ และทรงเป็นสมเด็จพระราชินีแห่งอิรัก โดยเป็นพระมเหสีในพระเจ้าฆอซีที่ 1 แห่งอิรัก และทรงเป็นสมเด็จพระราชชนนีแห่งอิรักในรัชสมัยของพระเจ้าฟัยศ็อลที่ 2 แห่งอิรัก พระนางทรงเป็นสมเด็จพระราชินีพระองค์สุดท้ายแห่งอิรัก
พระราชประวัติ
เจ้าหญิงอะลียะฮ์ บินต์ อะลีประสูติในปีพ.ศ. 2454 ทรงดำรงพระอิศริยยศเป็น "เจ้าหญิงแห่งฮิญาซ" เป็นพระราชธิดาพระองค์ที่สองในสมเด็จพระเจ้าอาลี บิน ฮุซัยน์แห่งฮิญาซกับสมเด็จพระราชินีนาฟิสซา บินต์ อัลอิละฮ์ พระราชบิดาทรงเป็นกษัตริย์แห่งเฮแจซ แกรนด์ชะรีฟแห่งมักกะฮ์

ในวันที่ 25 มกราคม พ.ศ. 2477 ทรงอภิเษกสมรสกับพระเจ้าฆอซีแห่งอิรักและทรงดำรงพระอิศริยยศเป็น สมเด็จพระราชินีแห่งอิรัก มีพระโอรสร่วมกันหนึ่งพระองค์คือ พระเจ้าฟัยศ็อลที่ 2 แห่งอิรัก

ในที่สุดสมเด็จพระราชินีอะลียะฮ์ทรงจากพระเจ้าฆอซีไป เมื่อพระเจ้าฆอซีเสด็จสวรรคตจากอุบัติเหตุรถพระที่นั่งชนในวันที่ 4 เมษายน พ.ศ. 2482 นูรี อัสซะอีด นายกรัฐมนตรีซึ่งมีการสงสัยกันอย่างกว้างขวางว่ามีส่วนพัวพันในกรณีสวรรคตของพระเจ้าฆอซี ในพระราชพิธีฝังพระศพ ฝูงชนได้ตะโกนร้องว่า

thumb|left|พระเจ้าฟัยศ็อลที่ 2 แห่งอิรักทรงฉายพระรูปร่วมกับสมเด็จพระราชชนนีอะลียะฮ์และมกุฎราชกุมารอับดัลอิละฮ์ พระมาตุลาและเป็นพระอนุชาในพระมารดา
นูรีถูกสงสัยว่าเขาได้รับพระราชเสาวนีย์จากสมเด็จพระราชินีอะลียะฮ์และเขาได้วางแผนกับเจ้าชายอับดัลอิละฮ์ พระอนุชาในพระราชินีเพื่อดำเนินการถอดถอนองค์กษัตริย์ นูรีได้สนับสนุนให้เจ้าชายอับดัลอิละฮ์ดำรงเป็นผู้สำเร็จราชการแทนพระองค์ในรัชกาลของพระเจ้าฟัยศ็อลที่ 2 แห่งอิรัก ผู้เป็นพระราชโอรสของพระเจ้าฆอซีซึ่งมีพระชนมายุเพียง 4 พรรษา ผู้สำเร็จราชการแทนพระองค์ใหม่ในขั้นต้นทรงหวั่นเกรงอำนาจอิทธิพลของนายกรัฐมนตรีนูรี พระเจ้าฟัยศ็อลที่ 2 พระโอรสของพระนางไม่ได้อภิเษกสมรส ส่งผลให้พระนางเป็นสมเด็จพระราชินีองค์สุดท้ายของอิรัก

สมเด็จพระราชชนนีอะลียะฮ์แห่งอิรักสิ้นพระชนม์ในวันที่ 21 ธันวาคม พ.ศ. 2493 ณ แบกแดด ประเทศอิรัก สิริพระชนมายุ 39 พรรษา

รัชทายาท
พระนางทรงอภิเษกสมรสกับพระเจ้าฆอซีแห่งอิรักและมีพระโอรส 1 พระองค์คือ
 พระนามประสูติสิ้นพระชนม์คู่สมรส และพระโอรส-ธิดา 100px พระเจ้าฟัยศ็อลที่ 2 แห่งอิรัก 19352 พฤษภาคมพ.ศ. 2478  195814 กรกฎาคมพ.ศ. 2501ไม่ทรงอภิเษกสมรสเป็นกษัตริย์พระองค์สุดท้ายแห่งอิรัก พระองค์และพระราชวงศ์ถูกปลงพระชนม์ในปฏิวัติ 14 กรกฎาคม

ดูเพิ่ม
 ราชอาณาจักรอิรัก
 พระเจ้าฆอซีแห่งอิรัก
 พระเจ้าฟัยศ็อลที่ 2 แห่งอิรัก
 มกุฎราชกุมารอับดัลอิละฮ์แห่งอิรัก
 นูรี อัสซะอีด
อ้างอิง

 http://en.wikipedia.org/wiki/Aliya_bint_Ali

อ
อ
อ
อ
หมวดหมู่:ราชวงศ์ฮัชไมต์
# เต่าคองู
เต่าคองู  สัตว์เลื้อยคลานจำพวกเต่าชนิดหนึ่ง ในวงศ์เต่าคองู (Chelidae)

มีลักษณะเด่น คือ มีส่วนคอที่ยาวมากเหมือนงู หัวมีขนาดเล็ก ตากลมโต ขนาดโตเต็มที่กระดองยาว 30 เซนติเมตร อาศัยในน้ำตื้น ๆ หรือชายน้ำ จะไม่อยู่ห่างน้ำไปไกลเพราะคอที่ยาวจะทำให้การเคลื่อนไหวบนบกทำได้ไม่คล่องตัว ชอบความสะอาด มักจะหมอบราบกับพื้นท้องน้ำ และฝังตัวอยู่ในโคลนที่อ่อนนุ่ม กินอาหารจำพวกปลาหรือสัตว์น้ำชนิดต่าง ๆ ด้วยการดูดเข้าไปในปาก

พบกระจายพันธุ์บนเกาะปาปัวนิวกินีแถบทางใต้ของเกาะบริเวณช่องแคบทอเรส  และตามหนองบึงทั่วไปของออสเตรเลีย เต่าคองูมีอายุขัยโดยเฉลี่ย 17-50 ปี สืบพันธุ์โดยวางไข่ในเดือนพฤษภาคมและตอนปลายของฤดูฝน ฟักออกเป็นตัวในเดือนพฤศจิกายนหรือธันวาคม ลูกเต่าที่ฟักออกใหม่ มีความยาว 3.7 เซนติเมตร บนกระดองหลังมีจุดด่างสีน้ำตาลดำ
thumb|220px|left|เต่าคองูในสวนสัตว์พาต้า
เต่าคองู เป็นสัตว์เลื้อยคลานอีกชนิดหนึ่งที่นิยมเลี้ยงกันเป็นสัตว์เลี้ยง และจัดแสดงตามสวนสัตว์ไชยรัตน์ ส้มฉุน, แปลกตากับเต่าคองู สัตว์ออสซี่ไทยมีเพียง 3 ตัว คอลัมน์ หลายชีวิต. ไทยรัฐ: พุธที่ 16 มกราคม พ.ศ. 2550
# ยูฟ่าซูเปอร์คัพ 2012
ยูฟ่าซูเปอร์คัพ 2012 จะเป็นการแข่งขัน ยูฟ่าซูเปอร์คัพ ครั้งที่ 37 ซึ่งจะเป็นการแข่งขันฟุตบอลประจำปีของผู้ชนะจาก ยูฟ่าแชมเปียนส์ลีก กับ ผู้ชนะจาก ยูฟ่ายูโรปาลีก โดยจะลงเล่นกันที่ สนามสตาด หลุยส์ 2 ใน ประเทศโมนาโก และจะแข่งขันกันในวันที่ 31 สิงหาคม ค.ศ. 2012 ระหว่าง เชลซี จาก ประเทศอังกฤษ พบกับ อัตเลติโกเดมาดริด จาก ประเทศสเปน

สนามแข่งขัน
สตาด หลุยส์ 2 ใน โมนาโก เป็นสนามที่ใช้จัดการแข่งขัน ยูฟ่าซูเปอร์คัพ เป็นประจำทุกปี ตั้งแต่ปี ค.ศ. 1998 โดยสนามแห่งนี้สร้างตั้งแต่ปี ค.ศ. 1985 ซึ่งเป็นสนามเหย้าของ เอเอส โมนาโก ที่เล่นในระบบลีกของประเทศฝรั่งเศส

ความจุโดยรวมประมาณ 18,000 ที่นั่ง โดย 70% ของตั๋วเข้าชมในนัดนี้ จะถูกจำกัดโควตาไว้ให้แฟนบอลของทั้งสองทีม โดยตั๋วของแฟนบอลจะมีราคาอยู่ที่ 70 ยูโร ซึ่งตั๋วจะถูกส่งขายก่อนบน UEFA.com ตั้งแต่วันที่ 15 มิถุนายน จนถึง 2 กรกฎาคม พ.ศ. 2555

ทีม
ทีมการเข้ารอบแชมป์ครั้งก่อน เชลซีผู้ชนะจาก ยูฟ่าแชมเปียนส์ลีก ฤดูกาล 2011–121998 อัตเลติโกเดมาดริดผู้ชนะจาก ยูฟ่ายูโรปาลีก ฤดูกาล 2011–122010

รายละเอียด

 GK 1  ปีเตอร์ เช็คRB 2  บรานิสลาฟ อีวานอวิช  CB 24 แกรี เคฮิลล์CB 4  ดาวิด ลูอีซLB 3  แอชลีย์ โคล   CM 12 จอห์น โอบี มิเกลCM 8  แฟรงก์ แลมพาร์ด (c)RW 7  รามีเรส   AM 17 เอแดน อาซาร์LW 10 ควน มาตา   CF 9  เฟร์นันโด ตอร์เรสตัวสำรอง:GK 22 รอส เทิร์นบูลDF 34 ไรอัน เบอร์ทรานด์   MF 6  ออรีโอล โรเมวMF 11 ออชการ์   MF 16 ราอูล เมยเรเลสFW 23 เดเนียล สเตอร์ริดจ์   FW 13 วิกเตอร์ โมเซสผู้จัดการทีม: โรแบร์โต ดี มัตเตโอ300px GK 13 ตีโบ กูร์ตัวRB 20 ควนฟรันCB 23 มีรังดาCB 2  เดียโก โกดินLB 3  ฟีลีปี ลูอิสDM 4  มารีโอ ซัวเรซDM 14 กาบี (c)RW 7  อาเดรียน โลเปซ   AM 6  โกเก   LW 10 อาร์ดา ทูรันCF 9  ราดาเมล ฟัลกาโอ   ตัวสำรอง:GK 25 เซร์คีโอ อาเซงโคDF 17 ซิลวีโอDF 18 กาตา ดีอาซMF 8  ราอุล การ์ซีอา   MF 21 เอมเร เบเลอโซกลู   MF 11 คริสเตียน โรดรีเกซ   FW 19 เดียโก โกสตาผู้จัดการทีม: เดียโก ซีเมโอเน
แมน ออฟ เดอะ แมตช์:
 ราดาเมล ฟัลกาโอ (อัตเลติโกเดมาดริด)

ผู้ช่วยผู้ตัดสิน:
Primož Arhar (Slovenia)
Matej Žunič (Slovenia)
ผู้ตัดสินที่สี่:
Bojan Ul (Slovenia)
ผู้ตัดสินสำรอง:
Matej Jug (Slovenia)
Slavko Vinčić (Slovenia)กฎกติกาการแข่งขัน
แข่งขัน 90 นาที
หากเสมอกันให้ต่อเวลาพิเศษ 30 นาที
และหากยังเสมอกันอีกจะมีการ ยิงลูกโทษที่จุดโทษ
ส่งผู้เล่นสำรองได้ 7 คน
สามารถเปลี่ยนผู้เล่นสำรองลงสนามได้ 3 คน
# กีฬามวยสากลสมัครเล่นในโอลิมปิกฤดูร้อน 2012 – ไลท์ฟลายเวทชาย
การแข่งขันมวยสากลสมัครเล่นรุ่นไลท์ฟลายเวทชายในโอลิมปิกฤดูร้อน 2012 ซึ่งจัดในกรุงลอนดอน จัดระหว่างวันที่ 31 กรกฎาคมถึง 12 สิงหาคมที่ศูนย์จัดแสดงเอ็กซ์เซล

 รูปแบบการแข่งขัน 
เช่นเดียวกับรายการแข่งขันมวยสากลสมัครเล่นทั้งหมดในโอลิมปิก การแข่งขันจะเป็นทัวร์นาเมนต์แบบแพ้คัดออกMen's light flyweight competition format.  Accessed 2 May 2012. รายการนี้จะประกอบด้วยนักมวย 26 คนที่ผ่านการคัดเลือกเข้าแข่งขันผ่านทัวร์นาเมนต์คัดเลือกหลายทัวร์นาเมนต์ซึ่งจัดขึ้นใน พ.ศ. 2554 และ 2555 การแข่งขันเริ่มด้วยรอบแรกในวันที่ 31 กรกฎาคม โดยจะลดจำนวนผู้เข้าแข่งขันลงเหลือ 16 คน และจะสรุปด้วยรอบชิงชนะเลิศในวันที่ 11 สิงหาคมMen's light flyweight  Accessed 18 July 2012. ด้วยมีนักมวยน้อยกว่า 32 คนในการแข่งขัน นักมวยจำนวนหนึ่งจะชนะบายในรอบแรก ผู้แพ้ในรอบรองชนะเลิศทั้งสองคนจะได้เหรียญทองแดง ดังนั้น จึงไม่มีการแข่งขันอีกหลังแพ้รอบรองชนะเลิศ

แต่ละแมตช์มีสามยก ยกละสามนาที ซึ่งนักมวยจะได้รับแต้มทุกครั้งที่ชกเข้าเป้าหัวหรือร่างกายท่อนบนของคู่แข่ง นักมวยที่มีแต้มมากกว่าในตอนท้ายเป็นผู้ชนะ หากนักมวยถูกน็อกลงไปกับพื้นและไม่สามารถลุกขึ้นได้เมื่อกรรมการนับถึง 10 แล้ว แมตช์นั้นจะยุติและคู่แข่งจะเป็นฝ่ายชนะ

 กำหนดการ 
เวลาทั้งหมดเป็นเวลาออมแสงอังกฤษ (UTC+1)
 วันที่ เวลา รอบ อังคาร 31 กรกฎาคม 2555  <b>13:30 & 20:30  <b>32 คนสุดท้าย เสาร์ 4 สิงหาคม 2555  <b>13:30 & 20:30  <b>16 คนสุดท้าย พุธ 8 สิงหาคม 2555  <b>20:30  <b> ก่อนรองชนะเลิศ ศุกร์ 10 สิงหาคม 2555  <b>13:30  <b> รองชนะเลิศ เสาร์ 11 สิงหาคม 2555  <b>20:30  <b> ชิงชนะเลิศ

 ผลการแข่งขัน 
 เหรียญรางวัล 
ไลท์ฟลายเวทชาย(49 กก.)  

 การแข่งขัน
# อันดับย่อยเต่าคองู
อันดับย่อยเต่าคองู  เป็นอันดับย่อยของสัตว์เลื้อยคลานในอันดับเต่า (Testudines) ใช้ชื่อวิทยาศาสตร์ว่า Pleurodira ซึ่งมีอยู่ด้วยกัน 2 อันดับ 

สำหรับเต่าที่อยู่ในอันดับย่อยนี้ จะมีลักษณะเด่น คือ สามารถที่จะหดหรือยืดหรือหันคอหรือหัวไปทางด้านข้างหรือในแนวราบของลำตัวได้ ซึ่งมีอยู่ด้วยกัน 3 วงศ์ ได้แก่
หน้า 355, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0
 Chelidae 
 Pelomedusidae
 Podocnemididae 

และที่สูญพันธุ์ไปแล้ว ได้แก่

 Bothremydidae †
 Dortokidae †
 Eusarkiidae †
 Propleuridae †

ซึ่งเต่าในวงศ์นี้ส่วนใหญ่ดำรงชีวิตและหากินในน้ำเป็นหลัก เนื่องจากส่วนหัวที่ยาวไม่สะดวกในการเคลื่อนไหวบนบก ปัจจุบันพบแพร่กระจายพันธุ์ในทวีปอเมริกาใต้, ปาปัวนิวกินี และออสเตรเลีย เป็นเต่าที่ถือกำเนิดมาแล้วเมื่อ 83 ล้านปีก่อนWang L, Zhou X, Nie L, Xia X, Liu L, Jiang Y, Huang Z, Jing W. The complete mitochondrial genome sequences of Chelodina rugosa and Chelus fimbriata (Pleurodira: Chelidae): implications of a common absence of initiation sites (O(L)) in pleurodiran turtles. Mol Biol Rep.
# ประเทศอุซเบกิสถานในโอลิมปิกฤดูร้อน 2012
สาธารณรัฐอุซเบกิสถาน เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม ถึง 12 สิงหาคม พ.ศ. 2555 ทีมนักกีฬาจากสาธารณรัฐอุซเบกิสถานมีทั้งสิ้น 53 คน เข้าแข่งขันกีฬา 13 ชนิด

 เหรียญรางวัล 
 เหรียญ ชื่อ กีฬา รุ่น วันที่ได้รับ   Ivan Efremov  ยกน้ำหนัก  Men's 105 kg  6 สิงหาคม   Rishod Sobirov  ยูโด  Men's -60 kg  28 กรกฎาคม   Abbos Atoev  มวยสากลสมัครเล่น  Men's middleweight  11 สิงหาคม
# พฤหัสบายดี
พฤหัสบายดี  เป็นหนังสือการ์ตูนไทยแนวคอมมิค ซึ่งเป็นผลงานของ มุนินทร์ สายประสาท โดยสำนักพิมพ์ LET'Comic Thailand  เป็นเกี่ยวกับเรื่องราวของบุคคลในวัยต่างๆที่ต้องดำรงชีวิตเกี่ยวข้องกับวันพฤหัสบดี เช่น เด็กนักเรียนที่ต้องเรียนลูกเสือในวันพฤหัสบดี เด็กส่งฟิล์มที่ต้องนำฟิล์มภาพยนตร์ไปให้โรงหนังในวันพฤหัสบดีที่หนังเพิ่งเข้าฉาย พฤหัสบายดี ร้านนายอินทร์  www.naiin.com

เนื้อเรื่องย่อ
เรื่องราวของบุคคลในวัยต่างๆที่ต้องดำรงชีวิตเกี่ยวข้องกับวันพฤหัสบดี  (เด็กนักเรียนที่ต้องเรียนลูกเสือในวันพฤหัสบดี, เด็กส่งฟิล์มที่ต้องนำฟิล์มภาพยนตร์ไปให้โรงหนังในวันพฤหัสบดีที่หนังเพิ่งเข้าฉาย,  เด็กนักเรียนที่เขียนคำว่า "พฤหัสบดี" ผิด และพิธีวันไหว้ครู) Pantip.com